شه‌فه‌ق نيوز/ ده‌مه‌و شه‌وه‌كى ئمڕوو 3 شوفێر سه‌ياره‌ى بارهه‌ڵگر له‌بان رێ ده‌يشتايى له‌ پاريزگاى سه‌ڵاحه‌دين كوشيان.
له‌ى باوه‌ته‌و، سه‌رچه‌وه‌يگ ئه‌را شه‌فه‌ق نيوز وت: چه‌كداره‌يل وه‌ چه‌كه‌يليان له‌بان رێ ده‌يشتايى له‌ بێجى له‌ پاريزگاى سه‌ڵاحه‌دين ته‌قه‌ له‌ شوفێره‌يل سه‌ياره‌ى بارهه‌ڵگر كردنه‌و 3 كه‌س له‌ليان كوشتنه‌و يه‌كيگيش زه‌خمدار كردنه‌.
جى باسه‌، سه‌رچه‌وه‌گه‌ يه‌يش ده‌رخست گشت ئه‌و شوفێره‌يله‌ خه‌ڵك شار رومادى بوينه‌ له‌ پاريزگاى ئه‌نيار و له‌ هووز ئه‌لبوقه‌هه‌د.
